
[bookmark: _Hlk148596258][bookmark: _Hlk148559137][bookmark: _Hlk148559074][bookmark: _Hlk148595763]2015-2016-жылдары «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү боюнча пилоттук долбоорду ишке ашыруу жөнүндө
МАКУЛДАШУУ
[bookmark: _Hlk148559243]Мындан ары мүчө мамлекеттер деп аталуучу Евразия экономикалык бирлигине мүчө мамлекеттер,
товарларды мыйзамдуу жүгүртүүнү касыз кылуу максатында,
төмөнкүлөр тууралуу макулдашышты:

1-берене 
[bookmark: _Hlk148520323]Ушул Макулдашуунун максаттары үчүн төмөндөгүлөрдү туюнткан түшүнүктөр колдонулат: 
[bookmark: _Hlk148078271]«мүчө мамлекеттин компетенттүү (ыйгарым укуктуу) органы» – мүчө мамлекеттин мыйзамдарына ылайык төмөндөгүлөрдү камсыз кылууга ыйгарым укук берилген мүчө мамлекеттин аткаруу бийлигинин органы:
контролдук (идентификациялык) белгилер менен маркалоо жөнүндө чечим кабыл алынган товарлардын жүгүртүлүшүн контролдоону;
товарларды контролдук (идентификациялык) белгилер менен маркалоонун улуттук тутумунун иштешин;
контролдук (идентификациялык) белгилер менен маркалоо жөнүндө чечим кабыл алынган товарлардын жүгүртүлүшүн контролдоо боюнча мүчө мамлекеттин аткаруу бийлигинин органдарынын ишин координациялоону;
[bookmark: _Hlk148557985]«контролдук (идентификациялык) белги» – товарларды маркалоого арналган жасалмадан коргоо элементтери (каражаттары) бар так отчеттуулук бланкы (корголгон полиграфиялык продукция). Туташтырылган радиожыштык белгисин камтыган контролдук (идентификациялык) белгилерди пайдаланууга жол берилет;
[bookmark: _Hlk148595700][bookmark: _Hlk148558045]«контролдук (идентификациялык) белгилер менен маркалоо» – товарларга бекитилген үлгүдөгү контролдук (идентификациялык) белгилерди коюу;
«товар жүгүртүү» – Евразия экономикалык бирлигинин бажы аймагына товарларды сактоо, ташуу, өндүрүү, алып келүү, мүчө мамлекеттердин аймактарында товарларды сатып алуу жана сатып өткөрүү (сатуу);
[bookmark: _Hlk148595496][bookmark: _Hlk148595619]«дүң соода» – товарларды ишкердик ишмердүүлүктө колдонуу үчүн (анын ичинде кайра сатуу үчүн) же жеке, үй-бүлөлүк, үй-чарбалык жана башка ушул сыяктуу колдонууга байланышпаган башка максаттарда сатып алууга жана сатууга байланыштуу соода ишинин түрү;
«чекене соода» – товарларды жеке, үй-бүлөлүк, үй-чарбалык жана башка ушул сыяктуу колдонуу максатында сатып алуу жана ишкердик ишмердүүлүк менен байланышпаган соода ишинин түрү;
[bookmark: _Hlk148596292]«товарлар» – аларга карата контролдук (идентификациялык) белгилер менен маркалоо чечими кабыл алынган Евразия экономикалык бирлигинин тышкы экономикалык ишмердүүлүгүнүн бирдиктүү Товардык номенклатурасынын «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча продукциялар;
«соода ишмердүүлүгү» – товарларды сатып алууга жана сатууга байланыштуу ишкердик иштин түрү;
«товарлардын чек ара аралык соодасы» – бир мүчө мамлекеттин аймагынан башка мүчө мамлекеттин аймагына товарларды дүң соодалоо.
2-берене
[bookmark: _Hlk148596422]1. Ушул Макулдашуу аларга карата контролдук (идентификациялык) белгилер менен маркалоо чечими кабыл алынган 2015-2016-жылдары «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү тартибин аныктайт.
2. Ушул Макулдашуунун аракети контролдук белгилер менен маркалоо тууралуу чечим кабыл алынган «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча товарларды жүгүртүү менен байланышкан укуктук мамилелерге, ошондой эле ишкердик ишмердүүлүктү жүзөгө ашырууда мындай товарларды жүгүртүүнү жана (же) колдонууну жүзөгө ашырган жеке ишкерлер катары катталган юридикалык жактарга жана жеке жактарга жайылтылат.
3-берене 
1. Евразия экономикалык комиссиясынын Кеңеши контролдук белгилер менен маркаланууга тийиш болгон товарлардын тизмегин (мындан ары – Тизмек) бекитет.
2. Евразия экономикалык комиссиясынын Кеңешинин Тизмекти бекитүү жөнүндө чечими (мындан ары – чечим) мындай чечим расмий жарыяланган датадан тартып 60 календардык күн өткөндөн кийин күчүнө кирет. Товарды Тизмектен чыгаруу жөнүндө чечим Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө Келишимге № 1 тиркеме) 16-пунктунда каралган тартипте күчүнө кирет.
3. Ушул берененин 5-пунктунда каралгандан башка учурларда Евразия экономикалык бирлигинин (мындан ары – Бирлик) бажы аймагына ташып келинчү (ташып келинген) жана (же) мүчө мамлекеттердин аймактарында өндүрүлгөн Тизмекке киргизилген товарлар контролдук белгилер менен маркаланат.
Тизмекке киргизилген товарларды Бирликтин бажы аймагынан тышкары жерлерде контролдук белгилер менен маркалоого жол берилет.
[bookmark: _Hlk148619640]4. Тизмекти бекитүү жана (же) өзгөртүү тууралуу чечим күчүнө кирген күндөн тартып: 
а) ушул Макулдашуунун 6-беренесинин 6-пунктуна ылайык Тизмекке киргизилген товарларды аныкталган адистештирилген кампа жайларына ташууну жана көрсөтүлгөн товарларды мындай жайларда сактоону кошпогондо, юридикалык жактар жана жеке ишкерлер тарабынан Тизмекке киргизилген, контролдук белгилери жок же белгиленген тартипти бузуу менен аларга контролдук белгилер түшүрүлгөн товарларды сатып алууга, сактоого, пайдаланууга, ташууга жана сатууга тыюу салынат;
б) Тизмекке киргизилген товарларды реимпорттоонун жана ички керектөө үчүн чыгаруунун бажы жол-жоболоруна жайгаштыруу ушул пунктчанын экинчи абзацында жана ушул берененин 5-пунктунда каралган учурларды кошпогондо, мындай товарларда контролдук белгилер болгон учурда жүзөгө ашырылат.
Эгер мындай маркалоо мүмкүнчүлүгү мүчө мамлекеттин мыйзамдарында каралган болсо, контролдук белгилер менен маркалоо ушул Макулдашуунун 6-беренесинин 6-пунктуна ылайык аныкталган адистештирилген кампа жайларында ички керектөө үчүн товарларды чыгаргандан кийин ишке ашырылышы мүмкүн.
5. Тизмекке киргизилген товарларды контролдук белгилер менен маркалоо жөнүндө талаптар төмөнкүлөргө жайылтылбайт:
а) бажы жол-жоболоруна киргизилген товарларды Бирликтин бажы аймагынан тышкары ташып чыгууда аларды ташууга;
б) бажы контролу алдында товарларды ташууга;
в) техникалык регламенттердин, ошондой эле стандартташтыруу жаатындагы ченемдик техникалык актылардын талаптарына шайкештигин баалоо максатында сыноолорду жүргүзүүгө арналган товарлардын сынамыктарын жана үлгүлөрүн зарыл санда ташууга жана сактоого;
г) эл аралык көргөзмөлөрдүн жана жарманкелердин уюштуруучулары жана катышуучулары тарабынан үлгү жана экспонат катары Бирликтин бажы аймагына алып келинген товарларга;
д) мүчө мамлекеттин мыйзамдарында белгиленген тартипте катталган чет өлкөлүк акысыз (гуманитардык) жардам болуп саналган товарларга;
е) чекене соода-сатыктын алкагында сатып алынган жана сатып алуучулар тарабынан сатуучуларга кайтарылып берилген товарларды ташууга жана сактоого ал мүчө мамлекеттин мыйзамдарында аныкталган тартипте товарлардын кайтарылгандыгын ырастаган документтер болгон шартта жүзөгө ашырылат;
ж) алым алынбаган соода дүкөндөрүндө товарларды сатып өткөрүүгө (сатууга);
з) бажы контролу астында турган товарларды бажы контролунун чөлкөмдөрүндө, убактылуу сактоо кампаларында жана бажы кампаларында сактоого;
и) товарларды өндүрүүчүлөр тарабынан сактоого жана пайдаланууга;
к) мүчө мамлекеттин мыйзамдарында каралган тартипте жүзөгө ашырылуучу, жеке ишкер болуп саналбаган жеке жактар менен түзүлгөн келишимдердин негизинде товарларды арзандатып соода жүргүзгөн юридикалык жактар жана жеке ишкерлер тарабынан мындай товарларды сатуу үчүн сунуш кылганга чейин, анын ичинде аларды сатылчу жерине койгонго, алардын үлгүлөрүн көрсөткөнгө же сатып өткөрүү болгон жерде алар жөнүндө маалымат бергенге чейин товарларды сактоого;
л) алып коюлган, камакка алынган, конфискацияланган же башка ыкма менен мамлекеттин кирешесине айландырылган товарларды жана мүчө мамлекеттердин салык жана бажы мыйзамдарында каралган аткарылбаган милдеттенмелердин эсебине өндүрүлүп алынган товарларды сатып алууга, сактоого, пайдаланууга, ташууга жана сатууга;
м) жеке пайдалануу үчүн товар катары алып келинген жана чекене сооданын алкагында сатып алынган товарларды жеке жактар тарабынан ташууга, сактоого жана пайдаланууга.

4-берене 

Тизмекти бекитүү жана (же) өзгөртүү тууралуу чечим күчүнө кирген күндөн тартып:
а) контролдук белгилерди даярдоону жана сатууну жүзөгө ашыруучу уюмдар аймагында юридикалык жактар жана жеке ишкерлер катталган мүчө мамлекеттин компетенттүү (ыйгарым укуктуу) органына даярдалган жана сатылган контролдук белгилер жөнүндө электрондук түрдө маалымдайт;
б) Бирликтин бажы аймагына ташып кирүүнү жана (же) Тизмекке киргизилген товарларды өндүрүүнү жүзөгө ашырган юридикалык жактар жана жеке ишкерлер мындай товарларды контролдук белгилер менен маркалашат жана алар аймагында катталган мүчө мамлекеттин компетенттүү (ыйгарым укуктуу) органына контролдук белгилердин колдонулушу жөнүндө электрондук түрдө маалымдайт;
в) Тизмекке киргизилген товарлар менен чек ара аралык сооданы жүзөгө ашыруучу юридикалык жактар жана жеке ишкерлер мүчө мамлекеттин өздөрү катталган аймактагы компетенттүү (ыйгарым укуктуу) органына мындай сооданын алкагында сатып алынган товарга түшүрүлгөн контролдук белгилер жөнүндө электрондук түрдө маалымдайт;
[bookmark: _Hlk148709852]г) товарларды Тизмекке киргизүүдө мындай товарлар менен дүң жана (же) чекене соода жүргүзгөн юридикалык жактар жана жеке ишкерлер алар катталган аймактагы мүчө мамлекеттин мыйзамдарында белгиленген тартипте мындай товарлардын калдыктарын контролдук белгилер менен маркалашат жана контролдук белгилердин пайдаланылышы жөнүндө алар катталган аймактагы мүчө мамлекеттин компетенттүү (ыйгарым укуктуу) органына электрондук түрдө маалымдайт;
д) сатып алуучулар тарабынан кайтарылган товарлар менен соода жүргүзгөн юридикалык жактар жана жеке ишкерлер жана (же) жеке ишкерлер болуп саналбаган жеке жактар менен түзүлгөн Комиссиянын келишимдеринин негизинде товарларды арзандатып соодалоону жүзөгө ашырган юридикалык жактар жана жеке ишкерлер бул товарларды сатууга сунуш кылганга чейин, анын ичинде аларды сатылчу жерине коюуга, алардын үлгүлөрүн көрсөтүүгө же сатылчу жерде алар жөнүндө маалыматтарды бергенге чейин мындай товарларды контролдук белгилер менен маркалашат жана контролдук белгилердин колдонулушу тууралуу аймагында алар катталган мүчө мамлекеттин компетенттүү (ыйгарым укуктуу) органына электрондук түрдө маалымдашат;
е) Тизмекке киргизилген товарлар менен чекене соода жүргүзгөн юридикалык жактар жана жеке ишкерлер, эгерде мындай маалымдоо алар катталган аймактагы мүчө мамлекеттин мыйзамдарында каралган болсо, мындай сооданын алкагында сатып өткөрүлгөн (сатылган) товарга түшүрүлгөн контролдук белгилер жөнүндө алар катталган аймактагы мүчө мамлекеттин компетенттүү (ыйгарым укуктуу) органына электрондук түрдө маалымдайт.
5-берене 
1. Мүчө мамлекеттердин компетенттүү (ыйгарым укуктуу) органдары мүчө мамлекеттердин башка контролдоочу жана укук коргоо органдары менен бирдикте Тизмекке киргизилген товарлардын жүгүртүлүшүнө көзөмөлдү камсыз кылат.
2. Ушул Макулдашуунун аткарылышына мониторинг жүргүзүү жана контролдоо, Тизмекке киргизилген товарлардын жүгүртүлүшүн контролдоо максатында чек ара аралык соодада мүчө мамлекеттердин компетенттүү (ыйгарым укуктуу) органдарынын, ошондой эле мүчө мамлекеттердин компетенттүү (ыйгарым укуктуу) органдары менен Евразия экономикалык комиссиясынын ортосунда маалыматтык өз ара аракеттенүү камсыз кылынат.
	3. Тизмекке киргизилген товарлардын жүгүртүлүшүнө контролду ишке ашыруу максатында мүчө мамлекеттер өз мыйзамдарында ушул Макулдашууда белгиленген талаптарды аткарбагандыгы же талаптагыдай эмес аткаргандыгы үчүн жоопкерчиликти карашат.

6-берене 
1. Ушул Макулдашуу күчүнө кирген датадан тартып 30 календардык күндүн ичинде мүчө мамлекеттер Евразия экономикалык комиссиясынын Коллегиясына мүчө мамлекеттердин компетенттүү (ыйгарым укуктуу) органдары жөнүндө маалымдашат.
2. Ушул Макулдашуу күчүнө кирген датадан тартып 90 календардык күндүн ичинде Евразия экономикалык комиссиясынын Кеңеши төмөнкүлөрдү бекитет:
а) контролдук белгинин мүнөздөмөлөрүн, аны түшүрүү тартибин, ошондой эле контролдук белгилерди камтыган маалыматтын түзүмүнө жана форматына карата талаптарды;
б) товарларды маркалоонун маалыматтык тутумуна карата талаптарды;
в) контролдук белгилерди даярдоону жана сатып өткөрүүнү жүзөгө ашыруучу уюмдар жана мүчө мамлекеттердин жеке ишкерлери тарабынан өзүнүн мүчө мамлекеттеринин компетенттүү (ыйгарым укуктуу) органдарына берилүүчү маалыматтын түзүмүнө жана форматына карата талаптарды, ошондой эле аны берүү мөөнөттөрүн;
г) Тизмекке киргизилген товарларды жүгүртүүнү жүзөгө ашыруучу юридикалык жактар жана жеке ишкерлер тарабынан өздөрүнүн мүчө мамлекеттеринин компетенттүү (ыйгарым укуктуу) органдарына берилүүчү маалыматтардын түзүмүнө жана форматына, ошондой эле мындай маалыматтарды берүүнүн мөөнөттөрүнө карата талаптарды;
д) мүчө мамлекеттердин компетенттүү (ыйгарым укуктуу) органдарынын жана Евразия экономикалык комиссиясынын өз ара аракеттенүүсүнүн тартибин, ошондой эле ушул Макулдашуунун аткарылышына мониторинг жүргүзүүнү жана контролдоону, ошондой эле Тизмекке киргизилген товарлардын жүгүртүлүшүн жана алардын пайдаланылышын контролдоону камсыз кылуу максатында мүчө мамлекеттердин компетенттүү (ыйгарым укуктуу) органдары менен Евразия экономикалык комиссиясынын ортосунда берилүүчү маалыматтын түзүмүнө жана форматына карата талаптарды. 
3. Ушул Макулдашуу күчүнө кирген датадан тартып 120 календардык күндүн ичинде, бирок 2016-жылдын 1-апрелинен кечиктирбестен мүчө мамлекеттер контролдук белгилерин сатып өткөрүү жана эсепке алуу тартибин аныктайт.
4. Ушул Макулдашуу күчүнө кирген датадан н тартып 120 календардык күндүн ичинде, бирок 2016-жылдын 1-апрелинен кечиктирбестен мүчө мамлекеттер Евразия экономикалык комиссиясынын Кеңеши тарабынан бекитилген талаптарга ылайык товарларды маркалоонун маалыматтык тутумунун иштешин камсыз кылышат.
5. Ушул Макулдашуу күчүнө кирген датадан тартып 120 календардык күндүн ичинде, бирок 2016-жылдын 1-апрелинен кечиктирбестен мүчө мамлекеттердин компетенттүү (ыйгарым укуктуу) органдары юридикалык жактарга жана жеке ишкерлерге контролдук белгилерди даярдоону жана сатууну жүзөгө ашыруучу уюмдардын реестрлерин түзүшөт.
6. Ушул Макулдашуу күчүнө кирген датадан тартып 120 календардык күндүн ичинде, бирок 2016-жылдын 1-апрелинен кечиктирбестен мүчө мамлекеттер адистештирилген кампа жайларына талаптарды белгилешет, аларда Тизмекке киргизилген товарларды ташып келүүнү жүзөгө ашырган юридикалык жактарга жана жеке ишкерлерге товарларды ички керектөө, ошондой эле реимпорт үчүн чыгаргандан кийин контролдук белгилер менен маркалоого уруксат берилет жана (же) мындай кампа жайларынын тизмегин аныктайт.
7-берене
Ушул Макулдашууну чечмелөөгө жана (же) колдонууга байланыштуу талаш-тартыштар 2014-жылдын 29-майындагы Евразия экономикалык бирлиги жөнүндө Келишимдин 112-беренесинде аныкталган тартипте чечилет.
8-берене
Мүчө мамлекеттердин кайсынысынын болбосун демилгеси жана өз ара макулдашуу боюнча ушул Макулдашууга өзгөртүүлөр киргизилиши мүмкүн, алар өзүнчө протоколдор менен таризделет. Протоколдор ушул Макулдашуунун 11-беренесине ылайык күчүнө кирет.

[bookmark: _Hlk148558461]9-берене
[bookmark: _Hlk148045806][bookmark: _Hlk148030572]Ушул Макулдашуу Бирликтин алкагында түзүлгөн эл аралык келишим болуп саналат жана Бирликтин укугуна кирет.
10-берене
Ушул Макулдашууга эскертме кылууга жол берилбейт.
11-берене
Ушул Макулдашуу депозитарий тарабынан дипломатиялык каналдар аркылуу мүчө мамлекеттер тарабынан ушул Макулдашуунун күчүнө кириши үчүн зарыл болгон мамлекеттик ички жол-жоболордун аткарылгандыгы тууралуу акыркы жазуу жүзүндөгү билдирүүнү алган датадан тартып 10 календардык күндөн кийин күчүнө кирет.

2015-жылдын «8» сентябрында Гродно шаарында бир түп нускада орус тилинде түзүлдү. 
Ушул Макулдашуунун түп нускасы Евразия экономикалык комиссиясында сакталат, ал ушул Протоколдун депозитарийи болуу менен, ар бир мүчө мамлекетке анын күбөлөндүрүлгөн көчүрмөсүн жөнөтөт.

